CELEX: 32018D0712
Language: bg
Date: 2018-05-14 00:00:00
Title: Решение (ОВППС) 2018/712 на Съвета от 14 май 2018 година за изменение на Решение (ОВППС) 2016/2382 за създаване на Европейски колеж по сигурност и отбрана (ЕКСО)

15.5.2018   
            
            
               BG
            
            
               Официален вестник на Европейския съюз
            
            
               L 119/37
            
         РЕШЕНИЕ (ОВППС) 2018/712 НА СЪВЕТА
   от 14 май 2018 година
   за изменение на Решение (ОВППС) 2016/2382 за създаване на Европейски колеж по сигурност и отбрана (ЕКСО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, параграф 1, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 21 декември 2016 г. Съветът прие Решение (ОВППС) 2016/2382 (1) за създаване на Европейски колеж по сигурност и отбрана (ЕКСО).
            
         
               (2)
            
            
               На 13 ноември 2017 г. Съветът прие заключения относно сигурността и отбраната в рамките на Глобалната стратегия на ЕС.
            
         
               (3)
            
            
               На 20 ноември 2017 г. Съветът прие заключения относно Съвместното съобщение до Европейския парламент и Съвета: „Устойчивост, възпиране и отбрана: изграждане на силна киберсигурност за ЕС“.
            
         
               (4)
            
            
               На 6 февруари 2018 г. Управителният комитет на ЕКСО постигна съгласие, че ЕКСО следва да поеме отговорността за изграждането на киберплатформа за образование, обучение, оценка и учения, като отбеляза необходимостта да се гарантира взаимно допълване с други усилия и инициативи на Съюза.
            
         
               (5)
            
            
               Макар и персоналът на ЕКСО да се състои предимно от командировани служители, може да е необходимо някои от длъжностите за ръководители на обучението по киберсигурност да бъдат запълнени с договорно наети служители, за да се даде възможност за бързо изграждане на киберплатформата за образование, обучение, оценка и учения, когато не е определен национален експерт.
            
         
               (6)
            
            
               Следва да се определи нова референтна сума за периода от 1 януари 2018 г. до 31 декември 2018 г.
            
         
               (7)
            
            
               Поради това Решение (ОВППС) 2016/2382 следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Решение (ОВППС) 2016/2382 се изменя, както следва:
   
               1)
            
            
               В член 3 се добавя следната буква:
               
                           „к)
                        
                        
                           да осигурява на администрациите на държавите членки и на Съюза компетентен персонал, познаващ добре политиките, институциите, процедурите и най-добрите практики на Съюза в областта на киберсигурността и киберотбраната.“
                        
                     
         
               2)
            
            
               В член 4, параграф 2 се добавя следната буква:
               
                           „з)
                        
                        
                           кибернетична осведоменост и курсове за напреднали, включително в подкрепа на мисиите и операциите по линия на ОПСО“.
                        
                     
         
               3)
            
            
               Член 13, параграф 1 буква в) се заменя със следното:
               
                           „в)
                        
                        
                           договорно наети служители, когато не е определен национален експерт за длъжността административен и финансов експерт или за длъжността ръководител на обучението по киберсигурност, след одобрение от Управителния комитет.“
                        
                     
         
               4)
            
            
               В член 16 параграф 2 се заменя със следното:
               „2.   Референтната сума, предназначена за покриване на разходите на ЕКСО за периода от 1 януари 2018 г. до 31 декември 2018 г., е в размер на 1 308 164,00 EUR.
               Референтната сума, предназначена за покриване на разходите на ЕКСО за следващите периоди, се определя от Съвета.“
            
         Член 2
   Влизане в сила
   Настоящото решение влиза в сила в деня на приемането му.
   
      Съставено в Брюксел на 14 май 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  Решение (ОВППС) 2016/2382 на Съвета от 21 декември 2016 г. за създаване на Европейски колеж по сигурност и отбрана (ЕКСО) и за отмяна на Решениe 2013/189/ОВППС (ОВ L 352, 23.12.2016 г., стр. 60).